James William Malone

James William Malone (født 8. mars 1920 i Youngstown i Ohio i USA, død 9. april 2000 samme sted) var en amerikansk katolsk prelat og biskop av Youngstown.

Liv og virke

Bakgrunn
James Malone var sønn av en arbeider i stålindustrien, og han arbeidet selv i et stålverk for å få råd til college. Han begynte presteutdannelse på St. Mary's Seminary i Wickliffe i Ohio.

Prest
James William Malone ble presteviet for bispedømmet Youngstown den 26. mai 1945. I 1957 ble Malone uteksaminert med doktorgrad fra Catholic University of America i Washington, D.C. med et akademisk arbeide med tittel Administration of the teacher in the parochial elementary schools of Ohio.

Hjelpebiskop i Youngstown
Den 2. januar 1960 utnevnte pave Johannes XXIII til titulærbiskop av Alabanda og hjelpebiskop av Youngstown. Biskopen av Youngstown, Emmet Michael Walsh, bispeviet ham den 24. mars samme år; medkonsekratorer var biskopen av Columbus, Clarence George Issenmann, og hjelpebiskop i Cleveland, John Joseph Krol. James William Malone deltok på alle fire sesjoner av Andre Vatikankonsil. Den 29. januar 1966 ble Malone apostolisk administrator av Youngstown.

Malone deltok på alle fore sesjoner av Andre Vatikankonsil i Roma, og støttet konsilets initiver om å introdusere folkespråkene som alternativ til den latinske messe, og økte roller til lekfolket.

Biskop av Youngstown
Pave Paul VI utnevnte ham til biskop av Youngstown den 2. mai 1968. Bispevielsen fant sted den 20. juni samme år. I 1978 mottok James William Malone Thomas Merton-prisen for sitt sosiale engasjement. I tillegg fungerte Malone som visepresident fra 1980 til 1983 og som president fra 1983 til 1986 for United States Conference of Catholic Bishops (USCCB).

Den 5. desember 1995 innvilget pave Johannes Paul II James William Malones aldersbetingede avskjedssøknad. 

Graven hans er på Calvary Cemetery i Youngstown.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Kardinal Gasparo Carpegna (1625-1714) *1670
 Kardinal Fabrizio Paolucci (1651-1726) *1685
 Kardinal Francesco Barberini den yngre (1662-1738) *1721
 Kardinal Marcello Lante Montefeltro Della Rovere (1695-1773) *1732
 Biskop Charles Walmesley (1722-1797) *1756
 Erkebiskop John Carroll (1735-1815) *1790
 Biskop Benedict Joseph Flaget (1763-1850) *1810
 Erkebiskop Martin John Spalding (1810-1872) *1848
 Kardinal James Gibbons (1834-1921) *1868
 Biskop Benjamin Joseph Keiley (1847-1925) *1900
 Biskop Michael Joseph Keyes, S.M. (1876-1959) *1922
 Biskop Emmet Michael Walsh (1892-1968) *1927
 Biskop James William Malone (1920-2000) *1960

Referanser

Personer fra Youngstown
Katolske biskoper fra USA
Linjen Rebiba
Deltakere på Andre Vatikankonsil